اعح

إعح (باللغة المصرية: 𓇋𓂝𓎛𓇹، باللغة القبطية: ⲟⲟϩ) هو إله القمر فى الدين المصرى القديم. كلمة إعح معناها ببساطة "القمر". الاسم ممكن كمان يتنطق ياح أو إياح.

 العبادة 
على ما جه عصر الدوله الحديثه (القرن الستاشر لحد القرن الحداشر قبل الميلاد)، كان إعح شهرته بقت أقل من الآلهة التانية المرتبطة بالقمر زى تحوت و خنسو. وبسبب الارتباط بينهم، كان ممكن يتقال عليه اسم حد من الاتنين الأخرانيين دول.

ساعات كان إعح بيعتبروه شكل بالغ من خنسو (يعنى خنسو و هو كبير) واتدمج معاه بالتدريج. لكنه فضل بيظهر فى التمايم وحتت تانية متنطورة، شبه خنسو فى السحنة، مع نفس رموز القمر على راسه وساعات نفس الهدوم الضيقة كمان. لكنه مختلف عنه فى إنه بيلبس شعر مستعار كامل بدل ضفيرة الطفولة الجانبية، و أحيان تاج الـأتف وعليه رمز تاني.Wilkinson, Richard H. (2003). The Complete Gods and Goddesses of Ancient Egypt. Thames & Hudson. p. 111 ومع الوقت، بقى إعح معروف باسم "إعح چموتي"، بمعنى "إله الهلال".Remler, Pat. (2000). Egyptian Mythology A to Z: A Young Reader's Companion. Facts On File. p. 1. فى الدور ده، أخد إعح الصفات القمرية من تحوت (المعروف كمان باسم چحوتى)، اللى كان إله المعرفة والكتابة والحساب. وكمان استخدمت أجزاء القمر كرموز رقمية زى الكسور فى الكتابة.S. Quirke and A.J. Spencer, The British Museum Book of Ancient Egypt. London, The British Museum Press, 1992

إعح اتدمج كمان مع أوزيريس، إله الموتى، ممكن عشان القمر فى دورته الشهرية بيبان كأنه بيجدد نفسه.

 المراجع 

تصنيف:دين مصرى قديم
تصنيف:الهه مصريه
تصنيف:ميثولوجيا مصريه